Gens Sepullia

Gens Sepullia fuit gens Romana plebeia a primo saeculo a.C.n. memorata. Per nummos notus est Publius Sepullius Macer qui anno 44 a.C.n. quattuorvir monetalisTriumviri magistratus monetales solebant esse, tum vero quartum addidit dictator Caesar. fuit cum Lucio Aemilio Buca, Gaio Cossutio Maridiano et Marco Mettio. Hoc anno primum homini vivo, Gaio Iulio Caesari, effigiem suam nummis imprimere licuit. Itaque Sepullius Macer denarios capite laureato dictatoris signavit et post Idus Martias capite barbato (luctus causa) et velato Marci Antonii. Quinarios et sestertios quoque percussit Ernest Babelon, Description historique et chronologique des monnaies de la République romaine t.II, 1885ː 438-441. Apud Dioscuros denarius Marcum Antonium barbatum et velatum exhibens. Ibidem sestertius ab eodem quattuorviro signatus. Cf Michael Crawford, Roman Republican Coinage, 1985ː 480. Notus insuper erat orator Sepullius Bassus a Seneca rhetore memoratusControversiae, III 16-17 et 20–22.

Alii Sepullii in monumentis funerariis memorantur, e quo apparet multos Patavio oriundos fuisseː
 Gaius Sepullius C. l. Abdaeus, libertus Romae sepultus sive ultimis annis primi saeculi a.C.n. sive ineunte primo saeculo p.C...
 Publius Sepullius P. l. Florens, libertus Patavii primo saeculo sepultus..
 Gaius Sepullius C. f. Maturus, in monumento ab Ettia C.f. Prima primo saeculo Patavii erecto sepultus..
 Publius Sepullius P. f. Tacitus, primo saeculo Patavii sepultus..
 Gaius Sepullius Onesimus, officinator,  Patavii sepultus..
 Gaius Sepullius C. f. Rufus, Cyzici in Asia, una cum uxore Caecinia L. f. Prima..
 Sepullia Fausta, liberta, tibicinis Gai Urveili Pedonis uxor, Aquini sepulta.AE 1974/235.
 Sepullius quidam (servus?), secundo saeculo Interamnae monumentum in  Timeti memoriam dedicavit AE 2010/260..
Alias et in fictilibusː
 Publius Sepullius P. f., figulus cuius signaculum in Gallia Cisalpina, in Narbonensi, in Liguria Transpadanaque inventum est, , 76a-e..
Aut in aliis inscriptionibusː
 Item anno 46 a.C.n. Marcus Sepullius quidam, inter Pompeianorum magistros vici et compiti memoratur..
Notae


Categoria:Gentes Romanae